
Riigihanke konkursikomisjoni koosseisu muutmine VIII
1. Asjaolud ja menetluse käik

Narva Linnavalitsuse riigihanke konkursikomisjoni alaline isikkoosseis on kinnitatud Narva Linna-valitsuse 29.12.2005. a korraldusega nr 1400-k «Riigihanke konkursikomisjoni koosseisu kinnita-mine». Komisjoni koosseisu on hiljem korduvalt muudetud (NLV 10.09.2008 nr 1129-k, NLV 18.02.2009 nr 165-k, NLV 18.11.2009 nr 1347-k, NLV 22.02.2010 nr 237-k, NLV 26.01.2011 nr 90-k, NLV 18.05.2011 nr 467-k, NLV 01.06.2011 nr 522-k). 01.06.2011.a. andis Narva Linnavalitsus välja 29.12.2005. a korralduse nr 1400-k uue tervikteksti.
Komisjoni isikkoosseisu muutmise vajadus on tingitud Natalja Šibalova nimetamisest (tagasi-astunud linnavalitsuse liikme Andrei Filippovi asemele) abilinnapea ametikohale alates 22.06.2011.a. (NLvK 21.06.2011 nr 96). Vastavalt Narva linna põhimäärusele määratakse linnavalitsuse komisjoni esimees tavaliselt linnavalitsuse liikmete hulgast (NLvK 29.06.2000 nr 36/16 p 5.7.4). Käesolevaga määratakse riigihankekomisjoni esimeheks linnavalitsuse sisemise tööjaotuse alusel kommunaal- ja ehitusvaldkonda kureeriv abilinnapea N.Šibalova (NLV 10.02.2010 nr 228-k p 1.2) ning komisjoni senine esimees, Narva Linnavalitsuse Linnavara- ja Majandusameti direktori kohusetäitja, Tamara Luigas komisjoni aseesimeheks. Enne seda komisjonil aseesimees puudus. Kuigi Narva Linna-valitsuse alalisel riigihankekomisjonil puudub jätkuvalt põhimäärus ning komisjoni aseesimehe institutsiooni ei mainita ka Narva Linnavalitsuse 08.03.2006. a määruses nr 298 „Riigihangete läbi-viimise reglement”, on aseesimehe olemasolu komisjonil lasuvate ülesannete efektiivseks täitmi-seks möödapääsmatu.
Muudatuste järgselt muutub komisjoni alaline koosseis taaskord seitsmeliikmeliseks (7): N.Šibalova (esimees), T.Luigas (aseesimees), A.Jefimov, F.Ovsjannikov, V.Kalatšov, P.Nyakk, M.Tihhomirova. Narva Linnavalitsuse 08.03.2006. a määruse nr 298 „Riigihangete läbiviimise reglement” §-st 7 tulenevalt tegutseb komisjoni ad hoc liikmena menetletava riigihanke eest vastutavaks määratud isik.
2. Õiguslikud alused

Vastavalt kohaliku omavalitsuse korralduse seaduse (KOKS) § 49 lg-le 11 linnavalitsuse täpsema töökorra, komisjonide moodustamise alused ja korra ning tegevuse alused kehtestab volikogu. Narva Linnavolikogu 29.06.2000. a määrusega nr 36/16 «Narva linna põhimääruse kinnitamine» kinnitatud Narva linna põhimääruse p-i 5.7.1 kohaselt on Narva Linnavalitsusel õigus moodustada oma korraldusega alalisi ja ajutisi komisjone. Riigihankekomisjon on moodustatud Narva Linna-valitsuse 29.12.2005. a korraldusega nr 1400-k «Riigihanke konkursikomisjoni koosseisu kinnita-mine». 
Tegemist on internse aktiga, mis on esmajärjekorras suunatud haldusele enesele ning siduv haldus-organile. Seega ei ole antud korraldus materiaalselt mõistetuna haldusakt ning selle muutmisele ja kehtetuks tunnistamisele ei laiene haldusmenetluse seaduse II osa 4. peatüki 4. jaos sätestatu (HMS § 64 jj).
Narva Linnavolikogu 29.06.2000. a määrusega nr 36/16 «Narva linna põhimääruse kinnitamine» kinnitatud Narva linna põhimääruse p-st 5.7.4 tulenevalt määratakse linnavalitsuse komisjoni esimees tavaliselt linnavalitsuse liikmete hulgast.
3. Otsus
3.1. Teha Narva Linnavalitsuse 29.12.2005. a korraldusega nr 1400-k «Riigihanke konkursi-komisjoni koosseisu kinnitamine» moodustatud riigihanke konkursikomisjoni alalises koos-seisus järgmised muudatused:
Määrata komisjoni esimeheks N.Šibalova ning aseesimeheks T.Luigas. Komisjoni esimehe äraolekul asendab teda komisjoni aseesimees.
3.2. Kinnitada Narva Linnavalitsuse 29.12.2005. a korralduse nr 1400-k «Riigihanke konkursi-komisjoni koosseisu kinnitamine» terviktekst käesolevale korraldusele lisatud redaktsioonis.

4. Rakendussätted

4.1. Korraldus jõustub 01.07.2011.a.
4.2. Narva Linnavalitsuse Linnavara- ja Majandusametil teha korraldus asjaosalistele teatavaks.

4.3. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemisest arvates.

